Punaiset tulppaanit

Punaiset tulppaanit () on Alyson Noëlin Kuolemattomat-kirjasarjan ensimmäinen osa. Punaiset tulppaanit nousi heti bestselleriksi ja viipyi 34 viikkoa New York Times Bestsellers -listalla.

Juoni 

Ever menettää perheensä kauheassa onnettomuudessa, jonka jälkeen hän on alkanut nähdä aaveita, ihmisten auroja, ihmisten ajatuksia ja pelkällä kosketuksella tuntemaan ihmisten tarinan. Hän välttelee ihmisiä aurinkolasit ja huppu päässään, kuulokkeet korvilla. Uudessa koulussa ihmiset kutsuvat häntä friikiksi, kunnes kaikki muuttuu hänen tavatessaan Damenin.

Päähenkilöt

Ever Bloom: 16-vuotias Ever Bloom oli cheerleader, erittäin suosittu ja tunnettu kauniista vaaleista hiuksistaan ja ulkonäöstään, mutta se oli ennen onnettomuuta, joka riisti Everiltä perheen ja koiran. Onnettomuus jätti Everille arven otsaan muistuttamaan onnettomuudesta ja voimat, joiden avulla Ever pystyy näkemään ihmisten aurat väreinä, lukemaan heidän ajatuksensa ja kosketuksen voimalla tietämään ihmisten elämäntarinan sekä puhumaan rakkaan 12-vuotiaan pikkusiskonsa kanssa, joka kuoli onnettomuudessa. Nyt Ever on kummajainen koulussa, eikä hän välitä siitä, kunnes kouluun saapuu seksikäs kundi Damen ja kaikki muuttuu. Ever ei pysty lukemaan Damenin ajatuksia, saati sitten näkemään tämän auraa. Se saa Everin sekaisin, koska ainoat ihmiset, joiden auroja hän ei pysty näkemään ja joiden ajatuksia hän ei pysty lukemaan, ovat kuolleet.
 
Damen Auguste Esposito: Damen Auguste on Kuolematon, ensimmäinen joka on koskaan ollut olemassa. Hänen isänsä teki eliksiirin ikuiseen elämään ja kertoi pojalleen reseptin. Damen rakastui Everiin, kun tapasi hänet erottuaan vaimostaan Drina Magdalena Augustesta. Elämä toisensa jälkeen Everin reinkarnaatiot olivat kuolleet "onnettomuuksissa". Joka kerta Damen alkoi luopua toivostaan, ennen kuin Ever ilmestyi taas hänen elämäänsä. Damenilla on pääsy sinne, missä kuolleiden sielut vaeltavat sillan yli parempaan paikkaan.
 
Sabine: Sabine on Everin täti, jonka luokse Ever pääsee asumaan vanhempiensa kuoltua. Vaikka Ever on onnellinen Sabinen otettuaan hänet luokseen, hän tuntee vievänsä Sabinen vapauden. Kirjassa kerrotaan, että Sabine on asianajaja.
 
Riley Bloom: Riley on Everin pikkusisko, joka kuoli heidän isänsä yrittäessään väistää peuraa päätyen ajamaan päin puuta. Riley vierailee Everin luona joka päivä ja kun hän ei ole Everin luona, hän vierailee vanhojen tuttujen tai julkkisten luona. Ever pyytää Rileyta seuraamaan Damenia tämän kotiin ja kertomaan, mitä siellä on. Kun Riley tekee niin, hän löytää sieltä lukitun oven, eikä uskalla mennä siitä läpi, vaikka yleensä lukot eivät ole estäneet häntä. Sabinen järjestämän Halloween-juhlan jälkeen Riley alkoi pukeutumaan joka päivä naamiaisasuihin. Myöhemmin Ever vakuuttaa Rileyn siitä, että hänen täytyy jatkaa matkaa toiselle puolelle ja Riley lupaa antaa jonkun merkin, kun hän katselee isosiskoaan.
 
Drina Auguste: Drina Auguste oli Damenin vaimo ja ensimmäinen Kuolematon, jonka Damen loi. Drina on julma ja luulee olevansa muiden johtaja. Drina on mielettömän rakastunut Dameniin ja tekee kaikkensa saadakseen hänet takaisin. Drina on tappanut Everin reinkarnaatioita toinen toisensa jälkeen sadistisella tavalla. Drina toivoo, että Damen tajuaa että hän rakastaa Drinaa eikä Everiä, ja että ihmiset eivät tarvitse heidän myötätuntoaan. Drina kuolee Everin käden kautta erään tappelun jälkeen Everin keittiössä.
 
Ava: Ava on näkijä. Hän yrittää auttaa Everin pikkusiskoa jatkamaan matkaansa toiselle puolelle ja Everiä voimiensa kanssa.
 
Haven: Haven on yksi Everin kavereista uudessa koulussa. Haven on gootti.

Miles: Miles on Everin kaveri uudessa koulussa. Miles viihtyy parrasvalossa. Milesin nähdään tekstailevan poikaystävänsä kanssa, juoruilevan tai harjoittelevan vuorosanoja päärooliinsa Hairspray-musikaalissa.

Lähteet
 alysonnoel.com 

Vuoden 2009 kirjat
Yhdysvaltalaiset fantasiaromaanit